open-index/open-wikipedia-markdown huggingface dataset:
Åsmund Svendsen

**Åsmund Svendsen** (født 26. oktober 1967) er en norsk historiker bosatt i Moss.

Svendsen ble cand.philol fra Universitetet i Oslo i 1997, på en avhandling om norsk historieskriving og nasjonalisme i 1880-årene. Svendsen har arbeidet med historiografi, og bidratt med artikler i Norsk biografisk leksikon, blant annet om Halvdan Koht. 

Han har gitt ut bind 4 i *[[Østfold]]s historie*, med tittel *Fylke i grenseland* (2004), *Kritt og kunnskap. En jubileumsbok fra Kirkeparken videregående skole* (2008) og *Hvaler – en samtidshistorie* (2010). I 2013 ga Svendsen ut biografien om Halvdan Koht, *Halvdan Koht. Veien mot framtiden* (2013). Boken *Arkivet. En beretning om det norske riksarkivet. 1817-2017,* ble gitt ut i anledning Riksarkivets 200-årsjubileum i juni 2017 (2017). I 2025 utga han en biografi om historikeren Jens Arup Seip: *Jens Arup Seip. Historikeren og hans land.*

## Bibliografi
* Åsmund Svendsen *Halvdan Koht veien mot framtiden en biografi*, 2013 ISBN 978-82-02-41394-1
* Åsmund Svendsen *Arkivet. En beretning om det norske riksarkivet. 1817-2017* ISBN 978-82-7547-782-6
* Åsmund Svendsen *Jens Arup Seip. Historikeren og hans land.* ISBN 978-82-3280-741-3

## Referanser


## Kilder
* www.ostfold.kulturnett.no
*cappelendamm.no 
* Forlaget Press: Åsmund Svendsen 

## Eksterne lenker
Nord-Korea under Vinter-OL 2010

**[[Nord-Korea]]** deltok i Vinter-OL 2010 i Vancouver, Britisk Columbia, Canada i 2010 med tilsammen 2 deltakere, en mann og en kvinne.

Landets olympiske komite er Nord-Koreas olympiske komité.

## Kunstløp
:*Hovedartikkel: [[Kunstløp under Vinter-OL 2010]]*

## Hurtigløp på skøyter
:*Hovedartikkel: [[Hurtigløp på skøyter under Vinter-OL 2010]]*

## Eksterne lenker
* Resultater og profilside  på sports-reference.com
Markhustunnelen

**Markhustunnelen** er en 2409 meter lang veitunnel på europavei 134 i Etne kommune i Vestland. Tunnelen går mellom Krokstød og Skålnes, og leder trafikken utenom Hetleflotvika. Tunnelen ble åpnet i 1995.

## Se også

*Veitunneler i Norge
*Liste over veitunneler i Norge

## Referanser
Lycus latissimus

***Lycus latissimus*** er en bille i underfamilien nettrødvinger i familiegruppen rødvinger.

*Lycus latissimus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* Norsk entomologisk forening
Lars Joakim Hanssen

**Lars Joakim Hanssen** (født 22. oktober 1975) er tidligere statssekretær og politiker for Fremskrittspartiet, og kommer fra Kongsvinger. Fra 2021 er han kommunikasjonssjef Volkswagen og Volkswagen Nyttekjøretøy i Norge.   

Fra høsten 2013 var han politisk rådgiver i Landbruks- og matdepartementet for statsråd Sylvi Listhaug, og fra desember 2015 til januar 2016 var han hennes politisk rådgiver i Justis- og beredskapsdepartementet. 

Den 3. mai 2019 gikk Hanssen tilbake til politikken dag han ble utnevnt til statssekretær ved Statsministerens kontor.

Hanssen var 1. varamedlem til Stortinget for Hedmark FrP i perioden 2005-2013. Han har også sittet i kommunestyret i Kongsvinger, og fylkestinget i Hedmark. 

Hanssen har jobbet i kommunikasjonsbyrået Kruse Larsen. 

Han er utdannet innen økonomi og PR-fag ved Høgskolen i Hedmark (Nå: Høgskolen i Innlandet)  

## Referanser


## Eksterne lenker
*
Rok Perko

**Rok Perko** (født 16. juli 1985 i Tržič) er en slovensk tidligere alpinist. Han spesialiserte seg på fartsdisiplinene utfor og super-G.
Under juniorverdensmesterskapet i 2005 vant han gull i utfor og sølv i super-G. Perko debuterte i verdenscupen 27. november 2004 i Lake Louise. Han ble nummer 22 i utfor under VM i Val-d’Isère 2009. Hans første pallplassering i verdenscupen kom 15. desember 2012 i utfor i Gröden.

I OL 2010 i Whistler ble han nummer 14 i utfor, 95 hundredeler bak vinneren Didier Défago. Han ble skadet under trening til utforrennet i Vinter-OL 2014 i Sotsji, og kunne ikke delta.

## Referanser


## Eksterne lenker
*
Sam Hutchinson

**Samuel Edward «Sam» Hutchinson** (født 1989) er en engelsk fotballspiller som fra den 30. juni 2024 er klubbløs.

Han ble tvunget til å slutte som profesjonell fotballspiller i en alder av kun 21 år etter å ha fått en varig skade i kneet som ikke lot seg tilpasse med livet som fotballspiller, men i desember 2011 skrev han under på en ny kontrakt med Chelsea etter at kneskaden var leget.

Hutchinson er født i Slough, Berkshire, og han ble en del av Chelsea-akademiet som niåring, og ble profesjonell fotballspiller i august 2006. Han signerte en fireårs avtale året etter. Han fikk sin første opptreden for Englands nasjonale lag for gutter under 18 år i mars 2007.
 
Unggutten var en del av førstelaget i treningskampene til Chelsea, og daværende manager José Mourinho uttalte at Hutchinson var en fremtidig spiller. Etter bare fem reservekamper i 2007-2008 sesongen, gjorde skader til at Hutchinson ble satt ut for resten av sesongen.

## La opp
På grunn av pågående skade i kneet besluttet Hutchinson å slutte som fotballspiller i august 2010 i en alder av 21 år. Totalt i sin karriere hadde han en gang hvor han spilte fra start i Chelseadrakt og kom tre ganger inn underveis som reserve.

## Comeback
Den 16. juli 2011 så hadde Hutchinson kommet ut av kneeskade-mareritet og spilte 45 minutter for Chelsea-reservene i en kamp de tapte 6-1 mot Crawley Town. Den 3. oktober 2011 så spilte han og var kaptein i sin første hele kamp for Chelsea-reservene siden han la opp. De tapte 1–0 mot  i den kampen. Den 1. desember 2011 så signerte han en 1,5 år lang kontrakt på grunn av hans «merkbare forbedring» etter at kneeskaden tvingte han til å legge opp. 

Den 31. desember 2011 satt Hutchinson på benken for Chelseas førstelag mot Aston Villa, og bare noen dager senere så var han i troppen som skulle møte  borte. Den 29. april 2012 var han på benken mot . Han kom inn i det 74. minutt, og spilte 20 minutter for førstelaget.

## Referanser


## Eksterne lenker
*
Arne Huuse

**Arne Huuse** (født 1939) er en norsk politiembetsmann. 

Huuse ble cand.jur. i 1967. Han tjenestegjorde i Militærpolitiet og i FN-styrkene i Kongo. I 1978 ble han politiembetsmann i Overvåkningspolitiet. Fra 1979–83 var Huuse sjef for narkotikaseksjonen ved Oslo politikammer. I 1983 ble han kriminalsjef i Oslo, fra 1988 til 1990 var han visepolitimester. I 1990 ble han konstituert politimester i Drammen. Fra 1991 til 94 var han politimester for OL-planlegging og i 1994 OL-politimester. 

I 1993 ble han sjef for Kriminalpolitisentralen, en stilling han hadde i 11 år, til 2004, bare avbrutt av jobben som   «Head of Mission for Temporary International Presence in Hebron» i 1998.

Huuse ble i 2005 tildelt Politiets hederskors.

## Referanser


## Kilder
* Hvem Hva Hvor 1984 side 84

## Eksterne lenker
* Arne Huuse går fra Kripos
Landkreis Riesa-Großenhain

**Landkreis Riesa-Großenhain** var en Landkreis i Fristaten Sachsen, som eksisterte fra 1. august 1994 til 1. august 2008. Kretsen grenset til Landkreis Elbe-Elster og Landkreis Oberspreewald-Lausitz i nord, til Landkreis Kamenz i øst, til Landkreis Meißen i sør og til Landkreis Torgau-Oschatz og Landkreis Döbeln i vest.

Kretsen ble opprettet den 1. august 1994 i forbindelse med Kretsreformen i Sachsen i 1994 og 1996 gjennom en sammenslåing av de tidligere kretsene Landkreis Riesa og Landkreis Großenhain. 

I forbindelse med Kretsreformen i Sachsen i 2008 ble Landkreis Riesa-Großenhain den 1. august 2008 slått sammen med den tidligere Landkreis Meißen til den nye Landkreis Meißen.

## Byer og kommuner
Landkreis Riesa-Großenhain bestod av 4 byer og bykommuner, og 16 andre kommuner (*Gemeinde*). 13 av disse kommunene inngikk i 6 interkommunale forvaltningsfellesskap. Nedenfor ser vi kommunenes innbyggertall pr 31. desember 2006.
Kristin Midthun

**Kristin Midthun Ihle** (født 4. februar 1961 i Oslo) er en norsk tidligere håndballspiller. Hun har 148 kamper og 306 mål for Norges kvinnelandslag i håndball, og vant bronse i VM i 1986 og sølv under Sommer-OL i 1988 i Seoul. Der ble hun tatt ut på all star laget.

Som klubbspiller representerte hun IL Vestar, og ble seriemester med klubben i 1989.

## Referanser


## Eksterne lenker
* 
*
Lefteris Fafalis

**Lefteris Fafalis** (gresk: Λευτέρης Φάφαλης, født 17. februar 1976 i München) er en gresk langrennsløper. Han var en del av den greske OL-troppen ved fire vinterleker (1998, 2002, 2006 og 2010). Han er en av de mest meritterte langrennsløperne på nasjonalt nivå, men har også gode resultater internasjonalt. Hans største internasjonale suksess er en plassering blant de 30 beste i sprintkonkurransen under OL i Torino 2006.

## Biografi
Fafalis ble født 17. februar 1976 i München i Tyskland, men har røtter i Metsovo i Epirus. Han begynte med ski i 1993. Han studerte ved idrettsakademiet i München og snakker flytende tysk. 10. februar 2006 åpnet Fafalis innmarsjen av deltagere under åpningsseremonien ved de 20. olympiske vinterleker i Torino. Han var også flaggbærer under lekene i Salt Lake City i 2002.

## Deltagelse ved de olympiske vinterleker
Fafalis deltok under Vinter-OL 1998 i Nagano på 10 km klassisk, et renn som ble vunnet av Bjørn Dæhlie, men med tiden 34:13.7 og en 86.-plass kvalifiserte han seg ikke til den etterfølgende jaktstarten.

Under Vinter-OL 2002 i Salt Lake City ble Fafalis med tiden 31:11.7 nr. 71 (68 etter at 3 løpere senere er blitt diskvalifisert for doping) på 10 km klassisk stil og kvalifiserte seg dermed ikke til jaktstarten. Han ble nr. 40 ved sprintkonkurransen og nr. 65 på 15. km klassisk.

Den greske langrennsløperen deltok igjen ved Vinter-OL 2006 i Torino, hvor han med en 29.-plass i kvalifiseringen i sprintkonkurransen kvalifiserte seg til kvartfinalen. Her ble han med tiden 2:26.7 sist i sitt heat, som for øvrig ble vunnet av nordmannen Ola Vigen Hattestad. 

I vinter-OL 2010 oppnådde Fafalis en 50.-plass i sprintøvelsen.

## Andre meritter
I 2004 seiret han på 1500 m under Balkanmesterskapet i langrenn, som ble arrangert i Seli. Dette ga ham samtidig tittelen som gresk mester, ettersom konkurransen parallelt gjaldt som gresk mesterskap.

I januar 2008 ble han igjen gresk mester på 15 km klassisk stil i Pilion.

I begynnelsen av 2009 ble han med en 5.-plass beste greker under balkanmesterskapet.

## Referanser


## Eksterne lenker
*
Ingrid Steen

**Ingrid Steen** (født 12. desember 1967 i Trondheim) er en norsk tidligere håndballspiller. Hun har 160 kamper og 584 mål for Norges kvinnelandslag i håndball, og vant bronse i VM i 1986, sølv under sommer-OL i 1988 i Seoul og i 1992 i Barcelona samt bronse i EM i 1994.

Som klubbspiller representerte hun blant andre Sverresborg, som hun ble norgesmester med i 1983 og i 1984 og vant seriemesterskapet med i 1986. Steen spilte også for Vestar som hun ble seriemester med i 1989. Andre klubber hun har spilt for er Astor, Byåsen, Bækkelaget, Refstad-Veitvet, Stabæk og Trøgstad.

Hun er søster til håndballspilleren Pia Steen og fotballspilleren Christian Steen.

## Eksterne lenker
* 
*
Linn Siri Jensen

**Linn Siri Jensen** (født 18. januar 1961 i Bergen) er en norsk skoleleder og tidligere håndballspiller. Hun var målvakt, og har 122 kamper for Norges kvinnelandslag i håndball. Hun spilte for det norske bronselaget under VM i 1986.

Som ungdomsspiller representerte hun Fyllingen. Sommeren 1979 gikk Jensen fra å være J18- og 3. divisjonsspiller i Fyllingen, til å spille for 1. divisjonslaget IL Vestar og plass på landslaget. Hun ble seriemester med Vestar i 1989. Etter egen håndballkarriere ble Jensen trener. Hun hadde en periode som keepertrener under Marit Breivik på landslaget. Hun har også vært regional landslagstrener i Oslo og siden trener på Vestars kvinnelang og Vestlis herrelag..

Jensen var rektor på Grefsen videregående skole fra 2007, men ble ansatt som rektor for Nydalen videregående skole et år før den åpnet, for å kvalitetssikre den pedagogiske delen av bygging og planlegging. Skolen åpnet høsten 2011 som en sammenslåing mellom Grefsen videregående skole og Sandaker videregående skole. Skoleåret 2014-15 fungerte Jensen som rektor ved Ullern videregående skole i påvente av ansettelse av ny rektor. Hun returnerte som rektor for Nydalen videregående skole og knutepunkt for døve og hørselshemmede. 

## Referanser

## Eksterne lenker
* Linn Siri Jensens landskampstatistikk på Norges Håndballforbunds nettsted
Cathrine Svendsen

**Cathrine Svendsen** (født  23. september 1967 i Porsgrunn) er en norsk tidligere håndballspiller. Hun har 233 kamper og 921 mål for Norges kvinnelandslag i håndball. Med landslaget vant hun bronse i VM i 1986 og på hjemmebane i VM i 1993, samt sølv under OL i 1988 i Seoul og under OL i 1992 i Barcelona.

Som klubbspiller representerte hun blant andre IL Vestar, som hun ble seriemester med i 1989, og Larvik HK som hun vant norgesmesterskapet med i 1996. Hun har også spilt for Borg, Lunner, Boullargues (i Frankrike), Porsgrunn, Tertnes og Tjølling.

Hun deltok i første sesong av *[[Mesternes Mester]]*. Hun har to barn.

Per mars 2019 var hun styreleder i Larvik Håndballklubb.

## Referanser


## Eksterne lenker
* 
*
Malacopsyllidae

* *[[Malacopsylla]]*
* *[[Phthiropsylla]]*

**Malacopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse. Denne familien omfatter bare to kjente arter.

## Utseende
## Liv og utvikling
De to artene i denne familien lever ende i gangene til beltedyr og suger blod fra disse.

## Utbredelse
Familiens to arter finnes i Sør-Amerika.

## Systematisk inndeling
Klassifikasjonen følger http://www.zin.ru/ANIMALIA/Siphonaptera/fleasfam.asp?tHIERC=11111211&tName=Malacopsyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pulicomorpha
******** Overfamilien Malacopsylloidea
********* Familien Malacopsyllidae Baker, 1905
********** Slekten *[[Malacopsylla]]* Weyenbergh, 1881
*********** *[[Malacopsylla grossiventris]]* Weyenbergh, 1879
********** Slekten *[[Phthiropsylla]]* Wagner, 1939
*********** *[[Phthiropsylla agenoris]]* Rothschild, 1904

## Kilder
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Ida Marie Holen

**Ida Marie Holen** (født 29. mars 1958) er en norsk politiker for Fremskrittspartiet (FrP). Ved stortingsvalget 2009 sto hun på tredjeplass på partiets liste i Buskerud. Hun var første vararepresentant for Buskerud 2009-2013 og møtte 121 dager på Stortinget.

Holen er lærer av yrke og er fra Ål i Hallingdal, der hun hatt fire perioder i Ål kommunestyre. Hun er tillitsvalgt i Skolenes landsforbund.

## Referanser


## Eksterne lenker
*
Anne Gro Olafsen

**Anne Gro Olafsen** (født 7. mars 1958) er en norsk politiker for Høyre i Sandefjord. Hun har vært vararepresentant til Stortinget fra Vestfold fra 2005.

Olafsen har vært medlem av Sandefjord bystyre fra 1999. Hun er utdanna bedriftsøkonom.

Hun ble i 2011 styreleder i SpareBank 1 Buskerud-Vestfold, og har også en rekke andre styreverv.

## Referanser



## Eksterne lenker
* 
* Anne-Gro Olafsen profil hos hoyre.no
János Mogyorósy-Klencs

**János Mogyorósy-Klencs** (født 31. mars 1922, død 22. juli 1997) var en ungarsk turner. Han representerte turnforeningen *Debreceni Postás Sportegyesület*.

Etternavnet hans skrives litt ulikt i forskjellige kilder, noen steder Mogyorósi-Klencs, og i den offisielle sluttrapporten fra OL står han som Mogyorossy Klencs.

Han vant tre medaljer i turn under Sommer-OL 1948 i London; sølv i frittstående, bak landsmannen Ferenc Pataki, bronse i hopp på langs og bronse i lagkonkurransen. Sammenlagt kom han på 27.-plass individuelt.

Han deltok også i turn under Sommer-OL 1952, men fikk da ingen medaljer. Det ungarske laget kom på 6.-plass i lagkonkurransen, og hans beste individuelle resultat var 9.-plass i hopp.

## Referanser


## Eksterne lenker
*
Vestfoldlisten mot bomringer

**Vestfoldlisten mot bomringer** var en lokal liste som ble dannet i Vestfold foran fylkestingsvalget i 2003, basert på motstanden mot bompengeinnkrevingen i «Tønsbergpakken». Det ble stilt beslektede protestlister ved kommunevalgene i Tønsberg og Nøtterøy. Disse listene ble også basis for Reformpartiet ved stortingsvalget i 2005.

Vestfoldlisten fikk 4,5 prosent av stemmene og to representanter på fylkestinget for perioden 2003–2007. Førstekandidat var Svein-Aage Dahl (1938–2009). Listen kom i vippeposisjon og stemte med venstresiden ved konstitueringen, så Anne Rygh Pedersen fra Arbeiderpartiet ble fylkesordfører.

En utvidelse av bomprosjektet ble nedstemt i en lokal folkeavstemning i 2005.

Ved fylkestingsvalget i 2007 fikk «Fylkeslisten i Vestfold mot bomring» 1,6 prosent av stemmene og intet mandat. Vestfoldlisten opphørte og fordelte sine økonomiske midler til veldedige formål.

## Referanser
Vermipsyllidae

* *[[Chaetopsylla]]*
* *[[Dorcadia]]*
* *[[Vermipsylla]]*

**Vermipsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Generelt er medlemmene i denne familien artsspesifikke parasitter på rovpattedyr. Det eneste sikre unntaket fra dette er én art som lever på pipeharer (Ochotonidae). Vermipsyllidae har også blitt funnet på sauer og geiter, men dette er sannsynligvis en tilfeldig forekomst på upassende vertsarter.

## Utbredelse
Familien er utbredt i Holarktis.

## Systematisk inndeling
Klassifikasjonen følger http://www.zin.ru/ANIMALIA/Siphonaptera/fleasfam.asp?tHIERC=11111311&tName=Vermipsyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pulicomorpha
******** Overfamilien Vermipsylloidea
********* Familien Vermipsyllidae Wagner, 1889
********** Slekten *[[Chaetopsylla]]* Kohaut, 1903 – 28 arter, 8 i Europa, i Norge:
*********** reveloppe, *[[Chaetopsylla globiceps]]* Taschenberg, 1880
*********** *[[Chaetopsylla trichosa]]* Kohaut, 1903
*********** *[[Chaetopsylla tuberculaticeps]]* Bezzi, 1890
********** Slekten *[[Dorcadia]]* Ioff, 1946 – 4 arter
********** Slekten *[[Vermipsylla]]* Schimkewitsch, 1885 – 8 arter

## Kilder
* Klassifikasjon av familien, med liste over artene
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinteressert.
Vingpennan

**Vingpennan** er en svensk litteraturpris innstiftet av Litteraturfrämjandet.

## Stipendiater
* 1990
* 1989  Alf Henrikson
* 1988  Sandro Key-Åberg
* 1987
* 1986  Olof Lagercrantz
* 1985  
* 1984  Axel Strindberg
* 1983
* 1982  Nils Beyer
* 1981  Elsa Olenius
EM i hundekjøring 2010

**EM i hundekjøring 2010** ble avholdt i Kubalonka ved byen Wisla i Polen 5.–7. februar 2010.

## Medaljevinnere
### Nordisk stil

### Sledehundkjøring

## Kilder
* All Ski-Dogs Championships Elite Medals
* All Sprint Championships Elite Medals
* All Mid Distance Championships Elite Medals
Gassled

**Gassled** er et norsk selskap som eier infrastrukturen knyttet til gasstransport fra norsk sokkel. Gassled ble etablert den 20. desember 2002.  Gassleds eiere er Petoro AS, Statoil Petroleum AS, Silex Gas Norway AS , Njord Gas Infrastructure AS, Solveig Gas Norway AS, Infragas Norge AS, Norsea Gas, ConocoPhillips Skandinavia AS, Dong E&P Norge, GDF SUEZ E&P Norge AS og Dea Norge AS.  Selskapets rørledninger opereres av Gassco.

Opprinnelig eide Gassled Åsgard Transport, Statpipe, Europipe II, Zeepipe, Franpipe, Oseberg Gas Transport, Vesterled og Norpipe i tillegg til prosesseringsanlegget på Kårstø, de tre mottaksterterminalene ved Emden i Tyskland og en ved St. Fergus i Storbritannia.  Senere tok Gassled også eierskap over mottaksterminalene i Zeebrugge i Belgia og Dunkerque i Frankrike, Europipe I, gasstransportsystemene for Kvitebjørn og Nornefeltet, Langeled rørledning og terminal og Kollsnes prosessanlegg.

## Referanser


## Eksterne lenker
* Gassled (Gassco website)
Jackson-Harmsworth-ekspedisjonen

**Jackson-Harmsworth-ekspedisjonen** fra 1894 til 1897 var en ekspedisjon til Frans Josefs land, ledet av den britiske polarutforskeren Frederick George Jackson og finansiert av avismannen Alfred Harmsworth. Jackson hadde blitt villedet av feilaktige kart til å tro at Frans Josefs land var en landmasse som strakk seg helt til Nordpolen. Ekspedisjonen fastslo imidlertid at landet i virkeligheten var et arkipel med nordlig ytterpunkt omkring 81 grader.

Den 17. juni 1896 støtte Jackson overraskende på «en høy mann, kledd i en myk feltlue, med løse, vide klær, og med langt, ustelt hår og skjegg». Dette viste seg å være Fridtjof Nansen, som sammen med Hjalmar Johansen hadde oppholdt seg i isen siden den 14. mars 1895, da de hadde forlatt det fastfrossede ekspedisjonsskipet «Fram». Den var et rent sammentreff som hadde brakt Nansen og Johansen til Jacksons leir.

På bakgrunn av Nansens beretning om sin reiserute, vurderte Jackson å forsøke å nå polen selv. Han satte i gang med å bygge kopier av Nansens sleder og kajakker, men manglende erfaring med skigåing og i å ta seg fram over isen medførte han han snart slo fra seg planene.

## Referanser


## Litteratur
*Fleming, Fergus (2001): *Ninety Degrees North*, Granta Books, London. ISBN 1 86207 449 6
*Huntford, Roland (2001): *Nansen*, Abacus, London. ISBN 0 349 11492 7
Lajos Sántha

**Lajos Sántha** (født 13. juli 1915 i Csorvás, død 21. juni 1992 i Budapest) var en ungarsk turner. Han representerte turnforeningen *Postás Sportegyesület/Postás Sportegyesület*.

Han vant én medalje i turn under Sommer-OL 1948 i London; det ungarske laget fikk bronse i lagkonkurransen. Sammenlagt kom han på 13.-plass individuelt, etter bl.a. 4.-plass i svingstang og 9.-plass i frittstående og skranke.

Han deltok også i turn under Sommer-OL 1952, men fikk da ingen medaljer. Det ungarske laget kom på 6.-plass i lagkonkurransen, og hans beste individuelle resultat var 18.-plass i frittstående.

## Referanser


## Eksterne lenker
*
Marokko under Vinter-OL 2010

**Marokko under Vinter-OL 2010**. Én sportsutøver fra Marokko deltok under Vinter-OL 2010 i Vancouver i Britisk Columbia i Canada 12. til 28. februar 2010. Samir Azzimani deltok i alpint, som ble avholdt på Whistler Blackcomb.

## Medaljer

## [[Alpine grener under Vinter-OL 2010|Alpint]]
### Menn

## Eksterne lenker
* OL-resultater på Sports-reference.com
Monaco under Vinter-OL 2010

**Monaco under Vinter-OL 2010**.  Tre sportsutøvere fra Monaco deltok under Vinter-OL 2010 i Vancouver i Britisk Columbia i Canada 12. til 28. februar 2010. Alexandra Coletti deltok i alpint, som ble avholdt på Whistler Blackcomb, mens Sébastien Gattuso og Patrice Servelle deltok i toer-bob i Whistler Sliding Centre. Coletti var flaggbærer under åpningsseremonien.

Coletti oppnådde en 19.-plass i kombinasjonen som beste resultat. I toer-bob endte Monaco også på en 19.-plass.

## Medaljer

## Alpint

### Kvinner
* Alexandra Coletti

## Bobsleigh

### Menn
* Sébastien Gattuso
* Patrice Servelle

## Eksterne lenker
* Comité Olympique Monégasque
Montenegro under Vinter-OL 2010

**Montenegro under Vinter-OL 2010**. Én sportsutøver fra Montenegro deltok under Vinter-OL 2010 i Vancouver i Britisk Columbia i Canada 12. til 28. februar 2010. Dette var Bojan Kosić som deltok i alpint, som ble avholdt i Whistler Blackcomb. Dette var første gang Montenegro stilte i Vinter-OL som et eget land. Kosić deltok under åpningsseremonien og var flaggbærer.

## Medaljer
Montenegro tok ingen medaljer.

## Alpint

### Menn

## Eksterne lenker
* Resultater og profilside  på sports-reference.com
Elsa Thulins översättarpris

**Elsa Thulins översättarpris** (også kalt Elsa Thulin-priset) er en svensk litteraturpris som er blitt delt ut av Sveriges Författarförbund siden 1960. Prisen er innstiftet i oversetteren Elsa Thulins navn og hun ble selv den første til å motta prisen.

Priset deles ut til en «oversetter av skjønnlitteratur som belønning for framstående oversettergjerning» og består av en pengesum og en plakett av Edvin Öhrström. Etter en regelendring blir prisen delt ut fra og med 2006 ut til oversettere av generell litteratur. Prisnemnden består av representanter for overetterseksjonen i Sveriges Författarförbund i Sveriges Författarförbund.

Prisutdelingen er forskjøvet ett år, slik at for eksempel prisen for 2009 deles ut i 2010.

## Prisvinnere

## Referanser


## Eksterne lenker
* Oversetterseksjonens side om Elsa Thulin-priset
* Litteraturpriser
* Elsa Thulin-priset
Daisy

**Daisy** kan sikte til:
*Prestekrage (Leucanthemum vulgare) eller Tusenfryd (Bellis perennis), begge kalt *daisy* på engelsk
*Daisy (navn), et kvinnenavn
*DAISY Digital Lydbok, en standard for digitale lydbøker
*Daisy, en figur i videospillserien om Mario
FYR Makedonia under Vinter-OL 2010

**FYR Makedonia under Vinter-OL 2010**.  Tre sportsutøvere fra FYR Makedonia deltok under Vinter-OL 2010 i Vancouver i Britisk Columbia i Canada 12. til 28. februar 2010. 

## Medaljer

## [[Alpine grener under Vinter-OL 2010|Alpint]]
### Menn

## [[Langrenn under Vinter-OL 2010|Langrenn]]
### Menn

### Kvinner
Torbjørn Knutsen

**Torbjørn Lindstrøm Knutsen** (født 1952) er en norsk statsviter med internasjonal politikk som forskningsfelt. Han er professor emeritus ved NTNU i Trondheim.

Hans faglige publikasjoner har særlig vært innen teoridannelse i fagfeltet internasjonal politikk, norsk og amerikansk utenrikspolitikk og samfunnsvitenskapelig metode.

Knutsen har vært redaktør i *[[Norsk statsvitenskapelig tidsskrift]]*.

Han tok mastergraden ved Georgetown University og doktorgraden ved University of Denver.

Knutsen har, foruten NTNU, forsket og undervist ved Luftkrigsskolen, Nobelinstituttet, Vanderbilt University, George Mason University, University of Southern California og Paul H. Nitze School of Advanced International Studies.

Han giftet seg i 1985 med Jennifer Bailey, som også har vært professor ved NTNU.

## Utvalgte publikasjoner
* 2016 Knutsen, Torbjørn L.: *A history of International Relations theory*, 3rd edition; updated and expanded. Manchester: Manchester University Press
* 2016, Knutsen, Torbjørn L., Halvard Leira, Iver B. Neumann. *Norsk utenrikspolitisk idehistorie*. Oslo: Universitetsforlaget
* 2008 – Bailey, Jennifer Leigh og Torbjørn L. Knutsen: «Protestantismens arv og liberalismens politikk: et blikk på USAs religiøse liv», *Internasjonal Politikk*, 66 (2-3) s. 319-348
* 2008 – Knutsen, Torbjørn L.: «A lost generation? IR scholarship before World War I», *International Politics*, 45 (6) s. 650-674
* 2007 – Moses, Jonathon W. og Torbjørn L. Knutsen: *Ways of knowing: competing methodologies in social and political research*, Basingstoke: Palgrave Macmillan
* 2006 – Knutsen, Torbjørn L.: «Det 20. århundres klassikere: Norman Angell og The Great Illusion», *Internasjonal Politikk*, 64 (2) s. 257-280
* 2006 – Knutsen, Torbjørn L.: «Dumbledore's Pedagogy», i Daniel Nexon og Iver B. Neumann (red.): *Harry Potter and International Relations*, Rowman & Littlefield Publishers, s. 197-212
* 2003 – Knutsen, Torbjørn L.: *Blodspor. Om bakgrunnen til 11. september*. Oslo: Cappelen Akademisk Forlag
* 2003 – Jensen, An-Magritt; Torbjørn L. Knutsen og Anders Skonhoft: *Visiting Malthus. The Man, his Times, the Issues*, Oslo: Abstrakt Forlag
* 1999 – Knutsen, Torbjørn L.: *The rise and fall of world orders*, Manchester: Manchester University Press
* 1998 – Knutsen, Torbjørn L. og Gunnar Fermann: *Virkelighet og vitenskap: perspektiver på kultur, samfunn, natur og teknologi*, Oslo: Ad notam Gyldendal
* 1997 – Knutsen, Torbjørn L., Gunnar M. Sørbø og Svein Gjerdåker (red.): *Norges utenrikspolitikk*, Oslo: Cappelen akademisk forlag
* 1997 – Knutsen, Torbjørn L.: *A history of international relations theory*, Manchester: Manchester University Press

## Referanser


## Eksterne lenker
Eldar (navn)

**Eldar** er et mannsnavn med opprinnelse i norrøne *eldr*, «ild», og urnordiske **haria<small>R</small>*, «kriger, hær».

**Eldar** er også brukt i Sørøst-Europa og Sentral-Asia, blant annet i Aserbajdsjan, Bosnia-Hercegovina, Georgia, Kirgisistan, Russland, Ukraina og Usbekistan. I disse landene har navnet opprinnelse i tyrkisk og persisk og betyr «eier av fedrelandet» eller «konge».

*Eldar* har norsk navnedag 12. juli.

## Utbredelse
*Eldar* er et vanlig navn i Aserbajdsjan.

|}

## Kjente personer med navnet
Personene i listen er ordnet kronologisk etter fødselsår.
* Eldar Vågan (f. 1960), norsk musiker og illustratør, kjent fra Vazelina Bilopphøggers
* Eldar Parr (1963-2021), norsk maler, tegner og grafiker
* Eldar Nebolsin (f. 1974), usbekisk pianist
* Eldar Rønning (f. 1982), norsk langrennsløper
* Eldar Djangirov (f. 1987), kirgisisk jazzpianist
* Eldar Qasımov (f. 1989), aserbajdsjansk sanger som vant Eurovision Song Contest 2011
* Eldar Mathisen, norsk næringslivsleder

## Referanser


## Eksterne lenker
*
Jostein Erstad

**Jostein Einar Erstad** (født 27. mai 1922 i Skodje, død 2. juli 2011) var sjef for Politiets overvåkningstjeneste. Han ble utnevnt 3. september 1982 og var i embetet til han gikk av med pensjon i 1990. 
## Biografi
Erstad er småbrukersønn fra Skodje kommune utenfor Ålesund. Han deltok i Milorg og kom til Oslo i 1945. Her ble han tatt opp som politiaspirant. Som konstabel var han også spaner. Han tok artium som privatist ved siden av full jobb, deretter studerte han jus og ble cand.jur., også det ved siden av full jobb.  Han var dommerfullmektig, politifullmektig og lærer på Politiskolen. Han ble statsadvokat i Eidsivating i 1971. Fra 1980 var han leder for embetet, inntil han i oktober 1982 ble overvåkningssjef etter Gunnar Haarstad.

## Store saker
* Spaningen på Asbjørn Sunde, som ble arrestert i 1954.
* Saken mot Gunvor Galtung Haavik, men hun døde før saken kom opp. 
* Treholt-saken.

## Kilder
* Hvem Hva Hvor 1984 side 83

## Eksterne lenker
* ''Ville arrestere Treholt tidligere'' (Inge D. Hanssen) Artikkel i Aftenposten 27. mai 2002
Lajos Tóth

**Lajos Tóth** (født 25. august 1914 i Debrecen, død 24. august 1984 samme sted) var en ungarsk turner. Han representerte turnforeningene *Debrecenu Torna Egylet* og *Debreceni Postás Sportegyesület Sportegyesület Sportegyesület*.

Han vant én medalje i turn under Sommer-OL 1948 i London; det ungarske laget fikk bronse i lagkonkurransen. Sammenlagt kom han på delt 10.-plass individuelt, etter bl.a. 10.-plass i svingstang og 10.-plass i hopp.

Han deltok også i turn under Sommer-OL 1936 og 1952, men fikk ingen medaljer i disse lekene. Det ungarske laget kom på 7.-plass i lagkonkurransen i 1936 og 6.-plass i 1952, og hans beste individuelle resultat var 10.-plass i skranke og 15.-plass i bøylehest i 1936.

## Referanser


## Eksterne lenker
*
Gravhaugene i Jelling

**Gravhaugene i Jelling** er to store gravhauger som ligger på hver sin side av Jelling kirke i byen Jelling, rett nordvest for Vejle på Jylland, Danmark.

Haugene er Danmarks største, de er begge ca. 70 m i diameter og opprinnelig over ti meter høye. Toppen på begge er nå avflatet etter gjentatte plyndringer og utgravninger. Tradisjon på stedet og tolkning av innskriftene på Jellingsteinene knytter de to haugene til kong Gorm den gamle og hans dronning Thyra Danebod. Sammen med Jellingsteinene og Jelling kirke ble gravhaugene plassert på UNESCOs verdensarvliste i 1994.

## «Sydhøjen»
Den sørligste av haugene ble undersøkt i 1861, men uten at det ble funnet noe gravanlegg. Det ble imidlertid funnet en del eiketømmer, som senere er dendrokronologisk datert til 964 ± 8 år. På toppen av haugen ble det funnet spor av en liten, firkantet bygning som er datert til etter 1150. 

På bakkeplan under haugen ble det funnet to rekker av bautasteiner, ca. 1,5 m høye. De må være rester etter en form for steinsetning fra før haugen ble bygd, muligens en meget stor skipssetning.

## «Nordhøjen»
Den nordligste av haugene er bygd opp rundt en atskillig mindre haug fra bronsealderen. I denne haugen ble det funnet et stort gravkammer bygd i stavverksteknikk, ca. 7 x 2,5 x 1,5 m. Vegger og tak hadde vært kledd med åklær eller liknende, og er datert til vikingtid, ca. 900 e.Kr.  Allerede relativt kort tid etter begravelsen har kammeret blitt åpnet, og den gravlagte personen er fjernet sammen med mesteparten av gravgodset. Restene av dette består av rester av seletøybeslag, tregjenstander og et lite sølvbeger på stett, dekorert med dyreornamentikk. Denne dekoren er opphavet til betegnelsen jellingstil. 

Ved arkeologiske undersøkelser i gulvet under Jelling kirke ble det funnet et gravkammer med et noenlunde fullstendig skjelett av en mann, men bena lå ikke anatomisk ordnet, så vedkommende må ha blitt gjenbegravet etter at kroppen var fullstendig nedbrutt. Funn av gulltråder fra en praktfull kappe eller lignende tilsvarer temmelig nøyaktig liknende tråder funnet i gravkammeret i Nordhøjen. Konklusjonen er at Nordhøjen har inneholdt en grav av en person i det aller øverste sosiale skikt, og at vedkommende er tatt ut av gravhaugen – en hedensk kontekst, og gjenbegravet i kristen kontekst, i kammeret under den første kirken i Jelling. Det er dermed stor sannsynlighet for at den døde virkelig er Gorm den gamle, og at han ble gjenbegravet av sønnen Harald Blåtann etter at han tok kristendommen.

## Litteratur
* Knud J. Krogh: The Royal Viking-Age Monuments at Jelling in the Light of Recent Archaeological Excavations. A Preliminary Report. *[[Acta Archaeologica]] Vol. 53* 1982
Joe Mantegna

**Joseph Anthony «Joe» Mantegna jr.** (født 13. november 1947 i Chicago, Illinois) er en italiensk-amerikansk skuespiller. Mantegna spilte i den kortlivede serien *[[First Monday]]* (2002), *[[Joan of Arcadia]]* (2003–2005). I 2007 fikk Mantegna rollen som David Rossi i krimserien *[[Criminal Minds]]* som ble sendt på CBS i USA.

Hans far Joseph Anthony Mantegna sr., som arbeidet med forsikring salg, døde i 1969 av tuberkulose. Mantegna ble oppdratt innenfor den katolske tro, og han studerte ved J. Sterling Morton High School East som ligger i Cicero, Illinois. Mantegna ble uteksaminert med en grad fra Goodman School of Drama (Theatre School ved DePaul University) i 1970. Som ungdom spilte Mantegna bass i et band kalt The Apocryphals som senere spilte sammen med en annen lokal gruppe kalt The Missing Links, som sammen grunnla bandet Chicago. Mantegna holder fremdeles god kontakt med de opprinnelige medlemmene av bandet Chicago, selv om han ikke spiller musikk lengre.

Mantegna debuterte som skuespiller i 1969 med en teater-produksjon av *Hair* og senere debuterte han på Broadway i oppsetningen *Working* fra 1978. Mantegna vant en Tony Award for sin tolkning av karakteren Richard Roma i *Glengarry Glen Ross*. Tidlige filmopptredener inkluderer roller i *The Money Pit* (1986), *Weeds* (1987), og *Suspect* (1987). Han spilte også i de kritiker-roste filmene *House of Games* (1987) og *Thing Change* (1988) som han mottok en Best Actor Award under Venice Film Festival for. 

Mantegna var en svært allsidig skuespiller og han spilte i et bredt spekter av roller. Mantegna har siden 1991 hatt en rolle i den animerte komedieserien *The Simpsons*, der han gir stemmen til mafiabossen Anthony «Fat Tony» D'Amico. Mantegna mottok en Lifetime Achievement Award den 26. april 2004, under en filmfestival i Los Angeles. Den 11. august 2007 signerte Mantegna en kontrakt med krimdramaserien *Criminal Minds* på CBS, der han skulle erstatte Mandy Patinkin som ville forlate serien. I 2011 mottok Mantenga en stjerne på Hollywood Walk of Fame. Mantegna er en forelder til et barn med autisme. Han er eier av en restaurant i Burbank som heter California Taste Chicago.

## Referanser


## Eksterne lenker
* 
*
Folkekjøkken

**Folkekjøkken** er en institusjon som har til formål å produsere og selge nærende og rimelig mat. Det første folkekjøkken i Norge ble opprettet i Trondheim 1845 (senere Trondhjems Dampkjøkken). Fra 1914 og utover opprettet flere kommuner folkekjøkken med utsalg.

## Kilder
*Folkekjøkken i Store norske leksikon  (lisens: fri)
Christiania Dampkjøkken

**Christiania Dampkjøkken** A/S (populært kalt «**Dampen**») var en matvarebedrift i Oslo som ble grunnlagt 1857. Det var opprinnelig en institusjon hvor det ble servert billige middagsretter i en stor spisesal, men den ble senere til en matvarebedrift med produksjon, catering og serveringsvirksomhet. I 1971 ble den sammensluttet med Oslo Folkerestauranter. I 1970- og 1980-årene drev Christiania Dampkjøkken cateringvirksomhet, særlig ved oljeinstallasjonene i Nordsjøen. I 1988 ble den overtatt av SAS Service Partner.

## Referanser
Zhu

**Zhu** kan sikte til:

*筑 – Det gamle kinesiske strengeinstrumentet zhu,
*柷 – Det gamle kinesiske slagverkinstrumentet zhu,
*珠 – Elven Zhu i Sørkina, som på norsk heter *Perlefloden*,
*邾 – Den kinesiske oldtidsstaten Zhu,
*ZHU – kallenavnet til Zhuhai-Sanzao lufthavn.
Citroën LN

**Citroën LN (Helene)** og **Citroën LNA (Helena)** var superminibiler produsert av den franske bilprodusenten Citroën mellom 1975 og 1985.

LN ble introdusert i 1975 som en omarbeidet versjon av Peugeots 104 Z, og ble drevet av den økonomiske 602 cm³ to-sylindrede bensinmotoren fra Citroën 2CV. Utstyrsnivået var lavt, men LN's viktigste salgsargumenter var den billige prisen og driftsøkonomien.

Citroën LN ble opprinnelige bare solgt i Frankrike, men da den kraftigere erstatningen LNA ble introdusert i 1983, ble de eksportert til det meste av Europa (inkludert høyrestyrte versjoner for Storbritannia). Den hadde den kraftigere og mer moderne 652 cm³ to-sylindrede motoren fra Citroën Visa. Denne ble senere erstattet av en 1100 cm³ firesylindret motor som hadde en toppfart på nesten 145 km/t.

Samtidig som LNA ble lansert med sitt Peugeot karosseri, skapte Talbot Samba også en bil på samme karoseri som hadde firkantede frontlykter og et annet og litt lenger karosseri. LNA-produksjonen opphørte sommeren 1985, mens Talbot Samba overlevde et år lengre. Peugeot 104 forble i produksjon frem til 1988 selv om dens etterfølger, 205, hadde blitt lansert fem år tidligere.
Zhu (strengeinstrument)

**Zhu** (筑; pinyin: *zhú*) var et gammelt kinesisk strengeinstrument. Selv om det ikke lenger er i bruk, er det bevart i heller dårlig forfatning tre svært gamle eksemplarer av det. Ett er et femstrengers instrument som er datert til om lag 433 f.Kr.. Det ble oppdaget gravmælet til markgreve Yi av Zeng, i provinsen Hubei i det sentrale Kina.

Instrumentet ble utbredt i de stridende staters tid. En kjent spiller av zhu den gang var Gao Jianli, borger av staten Yan. Han ble tilkalt for å spille for Qin Shi Huang, Kinas første keiser.

Instrumentet forble populært frem til og under Sui- og Tang-dynastiene, men det forsvant en gang under Song-dynastiet.

Man vet ikke så meget om instrumentet, men det antas at det har vært en sitar med rektangulær trekorpus, med silke- eller tarmstrenger, og ble spilt med en tynn pinne. Selv om gamle kilder vil at instrumentet ble slått (det vil si at pinnen ble slått på strengen slik som et hakkebrett for å frembringe lyd), er det godt mulig at det også ble klimpret på med pinnen på samme måten som på den koreanske *[[komungo]]*.

## Referanser


## Eksterne lenker
* Foto av en ''zhu'' fra New York Qin Society 
* ''Zhu''-side
Brentsystemet

**Brentsystemet** er en britisk rørledning transporterer olje fra Nordsjøen oljefelter via Cormorant Alpha til Sullom Voe Terminal i Shetland, Skottland.  Oljen blir transport fra 20 oljefelter, blant annet:
* Thistlefeltet
* Murchisonfeltet
* Huttonfeltet
* NV Huttonfeltet
* Dunlinfeltet
* Brentfeltet
* Cormorantfeltet
* Cormorantfeltet
* Ternfeltet
* Eiderfeltet

Rørledningen er 36 tommer i diameter stål (API 5L X60) og 147 km lang. Den har kapasitet på 100 000 fat olje per dag.

Siden 3. august 2009 er det operert av Abu Dhabi National Energy Company etter forrige operatør Royal Dutch Shell. Brentsystemet er felles eid av 21 selskaper.

## Referanser
Cape Royds

**Cape Royds** er mørk fjellodde lengst vest på Rossøya i Antarktis som stikker ut i McMurdo-sundet. Stedet ble oppdaget under Discovery-ekspedisjonen (1901–1904) og navngitt etter løytnant Charles Royds i Royal Navy som fungerte som meteorolog for ekspedisjonen.

Nimrod-ekspedisjonen (1907–1909) under ledelse av Ernest Shackleton oppførte en hytte på Cape Royds. Hytta ble restaurert i januar 1961 av newzealandske myndigheter og er oppført på Antarktistraktatens liste over historiske steder og kulturminner i Antarktis. Hele området er definert som spesielt verneområde i Antarktis (ASPA nr. 157) i egenskap å være ett av de viktigste områdene for menneskelig aktivitet i Antarktis og et symbol på den heroiske tidsalder for antarktiske utforskninger.

## Shackletons hytte
Shackleton hadde først forsøkt å finne en ilandstigningsplass på King Edward VII Land, men seilte inn McMurdo-sundet da dette mislyktes. Han bestemte seg for å bygge en hytte på Cape Royds, en liten odde 38 kilometer nord for Hut Point der Scott hadde holdt leir under Discovery-ekspedisjonen. Hytta ble benyttet til overvintering i 1908 for hele landekspedisjonen. Før ekspedisjonen forlot hytta, satte de den i stand og etterlot ett års proviant for 15 personer til fri benyttelse for senere ekspedisjoner.

Scott kunne ha brukt hytta som hovedleir under Terra Nova-ekspedisjonen, da isproblemene han hadde opplevd på Hut Point neppe ville gjentatt seg, men han hadde blitt enig med Shackleton at de ikke skulle benytte hverandres fasiliteter. Det eneste besøket til Shackletons hytte under Scotts sydpolsekspedisjon ble foretatt av Raymond Priestley, som hadde forlatt hytta to år tidligere som medlem av Shackletons ekspedisjon.

## Referanser
Silkeborg Museum

**Silkeborg Museum** holder til i Silkeborg Hovedgård som er Silkeborgs eldste bygning. Museet er blant annet hjemsted for Tollundmannen, et av oldtidens best bevarte moselik. 

Samlingene inneholder oldtidsperiodene vikingtiden, middelalderen, Silkeborg slott, Silkeborg som skogsområde, gamle håndverk, en antikk glassamling og «Sorring-lertøj».

## Eksterne lenker
*
Svenska Akademiens översättarpris

**Svenska Akademiens översättarpris** er en svensk pris, innstiftet i 1953 av Svenska Akademien, som har som hensikt å belønne fremragende oversettelser til svensk, hovedsakelig innen skjønnlitteraturen, men også innen de humanistiske vitenskapene. Prisen er på  SEK.

## Prisvinnere

## Referanser
Zhu (slagverkinstrument)

:*Strengeinstrumentet [[zhu (strengeinstrument)|zhu]] har sin egen artikkel.*

**Zhu** (kinesisk: 柷; pinyin: *zhù*) var et slagverksinstrument benyttet i  konfuciansk hoffritualmusikk i antikkens Kina. Det bestod av en kasse av tre (som regel rødmalt eller dekorert på annet vis). Instrumentet ble begynt for å markere starten på et musikalsk element i den antikke ritualmusikken (*[[yayue]]*). Det er sjelden brukt idag annet enn i museer, skjønt det benyttes faktisk i Taiwan i konfuciansk rituell musikk.

Sammen med *zhu* nevnes et annet slagverksinstrument, *yu* (敔), i annaler fra før Qin-dynastiets tid. Det nevnes også i Shiji.

Det koreanske musikkinstrumentet *[[Chuk (instrument)|chuk]]* (hangul: 축; hanja: 柷), som egentlig er identisk med *zhu*, er fortsatt i bruk i koreansk konfuciansk ritualmusikk.

## Referanser


## Eksterne lenker
* Artikkel om ''zhu''
* Fotografier av ''zhu''
* ''Zhu''-side
Arne Synnes

**Arne Synnes** (født 31. mai 1940) er en  pensjonert ambassaderåd, tidligere statssekretær i Handelsdepartementet og statssekretær/sekretariatsleder i Finansdepartementet. 

Synnes er cand.real. og underviste som lektor i videregående skole i fem år. Han arbeidet to år  Kirke- og undervisningsdepartementet med oppbygging av distriktshøgskoleordningen. Han var også opplæringssjef i Norske Veritas i fire år. Fra 1976 ledet han Kristelig Folkepartis gruppesekretariat på Stortinget. 

10. juni 1983 ble han utnevnt til statssekretær i Handelsdepartementet, en stilling han hadde til 8. mai 1986. Fra 17. oktober 1997 til 14. oktober 1999 var han statssekretær i Finansdepartementet. Fra 15. januar 2004 var han ambassaderåd i Riga med næringslivsansvar for de baltiske land.  

Han har også vært leder for Bærum KrF, et verv han ble gjenvalgt til i januar 2010.

## Referanser


## Kilder
* *[[Hvem Hva Hvor]]* 1984 side 87

## Eksterne lenker
*
Citroën Visa

**Citroën Visa** var en modell lansert av Citroën sensommeren 1978 som etterfølger til Citroën Ami 8.

Ami, som en gang startet livet som Ami 6, var ment å være en etterfølger av Citroën 2CV. Selv om Ami solgte veldig bra på sekstitallet, spesielt i Frankrike, lyktes den ikke i å erstatter den gamle «deuche». 2CV ble produsert i nesten tolv år etter Ami.

Citroën Visa var basert på karosseriet til Peugeot 104, men var likevel svært annerledes. Citroën Visa var i motsetning til Peugeot også tilgjengelig med en luftkjølt Twin sylindermotor. Det at bilen ble levert med en 2-sylindret motor tilsvarende 2CV, og det faktum at Visa etterfulgte Ami, som ble kjent som en "luksus-deuche", resulterte i et lignende rykte for Visa. Det bemerkelsesverdige karosseriet, spesielt fronten, førte til at de første modellene fikk tilnavnet «grisetryne».

Interiøret var med girspak i dashbordet. Det ble senere skiftet ut med et konsollplassert gir som gjorde at bilen virket trangere.
Grane oljerørledning

**Grane oljerørledning** er en rørledning i Nordsjøen. Den er 220 km lang fra Granefeltet til Stureterminalen, 65 km nord for Bergen.    

## Tekniske spesifikasjoner
Rørledningens diameter er 29 tommer, eller 73,66 centimeter. Kapasitet til Graneledningen er  olje per dag. Største havdyp er 355 m - over Norskerenna. Over 110&nbsp;000 tonn stein og grus ble brukt for å dekke ledningen.   
Rørledningen skal opereres i 30 år. 

## Eiere
Graneledningen opereres av Equinor med partnere.

Totale investeringer ved oppstart var nesten 1,6 milliarder NOK.

## Se også
*Osebergfeltet

## Referanser


## Eksterne lenker
* Fakta om Grane Statoil
Xiao (fløyte)

**Xiao** (kinesisk: 簫, pinyin: *xiāo*) er en kantblåst fløyte med opphav i Kina, vanligvis laget av  bambus. Den har en historie som går tilbake til nesten 1000 år f. Kr.. En eldre versjon av fløyten antas å være forbilde til Japans shakuhachi. Den ble benyttet til meditasjonsmusikk av buddhistiske munker i Kina i 500 år før den ble tatt i bruk i Japan og videreutviklet. 

*Xiao* har en myk og behagelig klang og egner seg vel for solospill. Den spilles gjerne sammen med strengeinstrumentet qin (også kalt guqin).
Dorian Grey

***Dorian Grey*** er første studioalbumet til Håvard Lothe. Det ble utgitt 31. august 2009 på Reel Noise Records

## Sporliste
# «Intro» – 2:39
# «Where They Fly (feat. Christine Guldbandsen)» – 3:31
# «Goodbye Emily» – 3:26
# «Oceans Between» – 3:52
# «Gracefully» – 3:51
# «Sick Days (feat. Mariell Woll)» – 4:08
# «Scene & Situations» – 4:01
# «Here Too» – 3:49
# «Changed I Am» – 3:22
# «Camens Daughter» – 3:58
# «Simpler Days» – 3:55

## Medvirkende
*Håvard Lothe (vokal, akustisk gitar)
*Erlend Mongstad (piano, synthesizere, hammondorgel, rhodes)
*Thomas Frøyen (slagverk)
* (bassgitar, kontrabass)
* (cello)

**Andre**:
Arne Pareli, Bjørn Mattis Eng, Charlotte Jensen, Ida Kathrine Tverbakk, Ingrid Kinne Solsvik, Linda Bønes, Maria Leite Olsen, Miriam Jakobsen, Ole-Jørgen Storsæther, Stefan Peter Bivand, Sunniva Seim, Thomas Gallatin, Tor Erik Hellesen, Trond Foss, Werner Bryn

## Eksterne lenker
*
Live in Concert

***Live in Concert*** er debutalbumet til Håvard Lothe. Konsertalbumet ble utgitt 3. september 2007 av Reel Noise Records. Platen lå på 32.-plass på VG's *Topp 40 Album*, og 8.-plass på VG's *Topp 30 Norske album*.

## Sporliste
# «Intro» – 2:53
# «Lost» – 3:44
# «Stumble» – 3:06
# «She» – 3:51
# «A Place Called Home» – 2:08
# «Whining» – 4:25
# «Queen of Spades» – 3:54
# «Easily» – 3:50
# «Should I Call for Help?» – 3:31
# «Just Fine» – 3:04
# «Beautiful Ways» – 3:36

## Medvirkende
*Håvard Lothe (vokal, akustisk gitar)

**Andre**:
Marte Helleseter, Arne Sunnarvik, Brandsøykoret, Kiril Gueargviev Miltchev, Kjetil Høidal, Magne Johan Eide, Oddbjørn Skeie, Ole Martin Frimannslund, Torstein Kvenås

## Referanser